Učenički dom Dora Pejačević

Trg J. F. Kennedya 3

10000 Zagreb

Na temelju članka 5., 8. i 18. Pravilnika o radu Učeničkog doma Dora Pejačević, a u svezi članka 107. stavka 1. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10-ispr., 90/11, 16/12, 86/12, 94/13, 152/14, 7/17, 68/18, 98/19, 64/20.), članka 12. i 13. Kolektivnog ugovora za zaposlenike u srednjoškolskim ustanovama (NN br. 51/18), članka 47. i 48. Pravilnika o stručnoj spremi i pedagoško-psihološkom obrazovanju nastavnika u srednjem školstvu ( NN br. 32/94, 1/96,80/99) i članka 13., 17. i 25. stavka 1. podstavka 2a., Pravilnika o unutarnjem ustrojstvu i sistematizaciji radnih mjesta, a u svezi članka 3. i 7. Pravilnika o načinu i postupku zapošljavanja u Učenički dom Dora Pejačević, raspisuje se

**JAVNI NATJEČAJ**

***za izbor***

***Dva ( 2) izvršitelja (m/ž) na radno mjesto odgajatelja, poslove I. vrste, na neodređeno*, puno radno vrijeme, 40 sati tjedno (upražnjena radna mjesta)**

* poslovi se obavljaju sukladno Godišnjem planu i programu rada u sjedištu Učeničkog doma Dora Pejačević,
* potrebna stručna sprema: završen diplomski sveučilišni studij odgovarajuće vrste i ima pedagoške kompetencije ili ima odgovarajuću razinu i vrstu obrazovanja, a nema potrebne pedagoške kompetencije uz uvjet stjecanja istih te ispunjavanje drugih uvjeta propisanih Zakonom o odgoju i obrazovanju u osnovnoj i srednjoj školi.

- Za poslove odgajatelja u učeničkom domu može bit izabrana osoba koja ispunjava uvjete za profesora ili stručnog suradnika u srednjoj školi.

- Za obavljanje poslova odgajatelja mogu se natjecati i biti primljeni u radni odnos i pripravnici pod uvjetom da u propisanom roku polože stručni ispit.

- Osim navedenih uvjeta kandidati moraju ispunjavati i opće i zakonom propisane uvjete.

Kandidati koji se prijavljuju na natječaj dužni su priložiti:

 - motivacijsko pismo i životopis (obavezno potpisan)

 - presliku diplome (ili rješenje o priznavanju inozemne obrazovne kvalifikacije) o odgovarajućoj

stručnoj spremi iz koje se može utvrditi ispunjavanje općih uvjeta,

 - dokaz o znanju hrvatskog jezika stupanj C2 prema Zajedničkom europskom referentnom

okviru za jezike (strani državljani),

 - dokaz HZMO-a, o prijavi na mirovinsko osiguranje iz kojeg su vidljivi sljedeći podaci

(podaci o poslodavcu, osnova osiguranja, početku osiguranja, prestanku osiguranja, radnom

vremenu (broj sati dnevno), ugovoru o radu sklopljen na; i trajanju staža osiguranja

 - uvjerenje nadležnog suda da se protiv podnositelja prijave ne vodi kazneni postupak (ne stariji

 od 6 mjeseci)

 - domovnicu/potvrdu (uvjerenje) o državljanstvu članice EU ili rodni list i/ili osobne iskaznice

Isprave se prilažu u neovjerenoj preslici, a prilikom izbora kandidata, predloženi kandidat će predočiti izvornik.

Potpunom prijava smatra se prijava koja sadržava sve podatke i priloge navedene u ovom natječaju. Kandidatom prijavljenom na natječaj smatrat će se samo osoba koja podnese pravovremenu i potpunu prijavu sa svim prilozima te ispunjava formalne uvjete iz natječaja.

Nepotpune i nepravovremene prijave neće se razmatrati niti će se podnositelji nepotpunih prijava pozivati na dopunu prijave.

Osobe koje podnesu nepotpune ili nepravovremene prijave na natječaj te osobe koje ne ispunjavaju formalne uvjete iz natječaja ne smatraju se pristupnicima prijavljenim na natječaj niti će se obavještavati o rezultatima natječaja.

S kandidatima koji udovoljavaju navedenim uvjetima obavit će *se* ***selekcijski postupak, razgovor s kandidatom*.** U slučaju da kandidat ne pristupi selekcijskom postupku, smatrat će se da je povukao prijavu.

Kandidat koji prema posebnim propisima ostvaruje pravo prednosti, mora se u prijavi pozvati na to pravo, odnosno priložiti propisane dokaze o tom statusu, a u roku od 3 dana dužni su dostaviti iste po pozivu ako ih nisu dostavili.

Kandidat/kinja koji/ja može ostvariti pravo prednosti kod prijava u državnu službu prema članku 102., 103. i 104. Zakona o hrvatskim braniteljima iz domovinskog rata i članovima njihovih obitelji („NN broj“ 121/17, 98/19 84/21), članka 48. f Zakona o zaštiti vojnih i civilnih invalida rata („NN broj“ 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članka 9. Zakona o profesionalnoj rehabilitaciji i zapošljavanju osoba s invaliditetom („NN broj“ 157/13 i 152/14, 39/18 i 32/20) i članka 22. Ustavnog zakona o pravima nacionalnih manjina („NN broj“ 155/02, 80/10) dužan/na se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/ja se poziva na pravo prednosti pri zapošljavanju u skladu sa člankom 102., 103. i 104. Zakona o hrvatskim braniteljima iz domovinskog rata i članova njihovih obitelji uz prijavu na natječaj dužni su priložiti sve potrebne dokaze dostupne na poveznici ministarstva hrvatskih branitelja <http://branitelji.gov.hr/zaposljavanje-843/843>

Kandidat/kinja koji/ja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji zapošljavanju osoba s invaliditetom uz prijavu na natječaj, dužan/na je pored dokaza o ispunjavanju traženih uvjeta, priložiti i dokaz o utvrđenom statutu osobe s invaliditetom.

Kandidat/kinja koji/ja se poziva na pravo prednosti pri zapošljavanju sukladno članku 22. Ustavnog zakona o pravima nacionalnih manjina uz prijavu na natječaj, pored dokaza o ispunjavanju traženih uvjeta, nije dužan/na dokazivati svoj status pripadnika nacionalne manjine.

Kandidati će o rezultatima biti obaviješteni u zakonskom roku.

Priložena dokumentacija se ne vraća. Na javni natječaj mogu se prijaviti osobe oba spola.

Natječaj je otvoren **8 dana od dana objave pri Hrvatskom zavodu za zapošljavanje i web stranici Učeničkog doma Dora Pejačević.** Prijave na natječaj s traženom dokumentacijom poslati poštom ili osobno donijeti na adresu: Učenički dom Dora Pejačević, Trg J. F. Kennedya 3, 10000 Zagreb s naznakom **„Prijava na natječaj“** s naznakom radnog mjesta**.**

 Učenički dom Dora Pejačević